নেজাট মামলায় মূল অভিযুক্তকে হেফাজতে নিতে আবেদন সিবিআই-র

ওয়েব ডেস্ক : নেজাট গাড়ি দুর্ঘটনার মূল অভিযুক্ত আলিম মোল্লাকে হেফাজতে নেওয়ার জন্য আবেদন জানাল সিবিআই (CBI)। বুধবার বসিরহাট (Basirhat) আদালতে এই আবেদন জানানো হয় বলে খবর। মূলত, এই মামলায় অভিযুক্তের জেল হেফাজতের মেয়াদ শেষ হচ্ছে আজ। তার পরেই বুধবার তাকে আদালতে তোলা হবে। সেখানে কেন্দ্রীর তদন্তকারী সংস্থার তরফে এই আবেদন জানানো হয়।

সাল ২০২৪। তারিখ ৫ জানুয়ারি। রেশন দুর্নীতি মামলায় সন্দেশখালির (Sandeshkhali) সরবেড়িয়া আকুঞ্জিপাড়ায় শেখ শাহজানের বাড়িতে অভিযান চালিয়েছিলেন ইডি আধিকারিকরা। কিন্তু সেখানে তাঁদের উপর হামলার ঘটনা ঘটে। সেই ঘটনায় অভিযুক্তদের তালিকায় আলিম মোল্লার নাম উঠে আসে। তার পর থেকে প্রায় দু’বছর ধরে পলাতক ছিল অভিযুক্ত।

আরও খবর : ইটাহারের উদ্দেশে অভিষেক, বেহালা ফ্লাইং ক্লাব থেকে উড়ল চপার

এরপর ২০২৫ সালের ১০ ডিসেম্বর সকাল ৮টা নাগাদ নেজাট বয়ারমারী-বাসন্তী হাইওয়েতে ঘটে চাঞ্চল্যকর দুর্ঘটনা। অভিযোগ, শেখ শাহজান কাণ্ডের মূল সাক্ষী ভোলা ঘোষ বসিরহাট মহকুমা আদালতে যাচ্ছিলেন তাঁর ছেলে ও গাড়িচালককে সঙ্গে নিয়ে। সেই সময় উল্টো দিক থেকে একটি ট্রাক ইচ্ছাকৃতভাবে তাঁদের গাড়িকে ধাক্কা মারে। অভিযোগ ওঠে, সাক্ষীকে খুনের চেষ্টা করা হয়। দুর্ঘটনায় গাড়িচালকের মৃত্যু হয়। তদন্তে উঠে আসে, ওই ঘাতক ট্রাকের চালক ছিলেন আলিম মোল্লা।

সেই ঘটনার দশ দিন পর অর্থাৎ ২১ ডিসেম্বর আলিম মোল্লাকে গ্রেফতার করে পুলিশ (Police)। সেই সময় তাঁকে তোলা হয়েছিল বসিরহাট মহকুমা আদালতে (Basirhat Subdivision Court)। এর পরেই তাঁকে ১৪ দিনের জেল হেফাজতে পাঠানো হয়েছিল। বুধবার হেফাজতের মেয়াদ শেষ হয়েছে। তার পরেই তাঁকে এদিন আদালতে তোলা হবে। তবে তার আগে অভিযুক্তকে হেফাজতে নেওয়ার জন্য আবেদন জানানো হয়েছে বলে খবর।